laion/Wikipedia-Exotic huggingface dataset:
ג'ון ג'ויס

ג'ון פטריק ג'ויס (באנגלית: John Patrick Joyce; נולד ב-8 בפברואר 1957) הוא פוליטיקאי ודרמטולוג אמריקאי המכהן כחבר בית הנבחרים של ארצות הברית מטעם מחוז הקונגרס השלושה-עשר של קהיליית פנסילבניה. הוא מכהן בתפקיד מטעם המפלגה הרפובליקנית. ג'ויס סיים תואר ראשון באוניברסיטת המדינה של פנסילבניה ולאחר מכם למד בפקולטה לרפואה של אוניברסיטת טמפל. הוא השלים את התמחותו בבית החולים ג'ונס הפוקינס השוכן באוניברסיטת ג'ונס הופקינס. לאחר שסיים את התמחותו הרפואית, הוא המשיך לעסוק ברפואה כמדריך קליני בבית החולים ג'ונס הופקינס. ג'ויס עבד לאחר מכן עם צי ארצות הברית בב בית החולים פורטסמות' של הצי בווירג'יניה במהלך מלחמת המפרץ. במהלך בחירות 2018 בארצות הברית ניהל ג'ויס מסע בחירות לבית הנבחרים של ארצות הברית מטעם מחוז הקונגרס ה-13 של פנסילבניה. ג'ויס זכה בבחירות הרפובליקניות המקדימות כשהוא גובר על שבעה מועמדים אחרים כשלו 22% מהקולות. הוא זכה בבחירות הכלליות כשגבר על ברנט אוטאוויי, מועמד המפלגה הדמוקרטית, עם 70.5% מהקולות. מדיה וקבצים בנושא ג'ון ג'ויס בוויקישיתוף אתר האינטרנט הרשמי של ג'ון ג'ויס (באנגלית) ג'ון ג'ויס, ברשת החברתית אקס (טוויטר) ג'ון ג'ויס, באתר המדריך הביוגרפי של הקונגרס של ארצות הברית (באנגלית) Primary Preview: 13th Congressional District, באתר cumberlink.com‏, 12 במאי 2018 (באנגלית) Blair dermatologist announces bid for 13th District, באתר Altoona Mirror‏, 20 במרץ 2018 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ון ג'ויס".
Indigo

Indigo הוא האלבום התשיעי של הזמר האמריקאי כריס בראון, האלבום יצא לאור ב-28 ביוני 2019 דרך RCA רקורדס. האלבום מסמן את האלבום הכפול השני של בראון אחרי Heartbrake On a Full Moon. מידע על האלבום Indigo באתר MusicBrainz האלבום Indigo באתר ספוטיפיי האלבום Indigo באתר אפל מיוזיק Chris Brown Shares 'Indigo' Album, With Appearances From Lil Wayne, H.E.R. & Tyga: Stream it Now, www.billboard.com Indigo by Chris Brown (באנגלית אמריקאית), נבדק ב-2019-07-15 Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית) Sep 2023 Accreds - Albums.pdf, Dropbox (באנגלית)
הרגע הנכון

הרגע הנכון הוא אלבום של הזמר קובי רכט משנת 2003. האלבום נוצר ביוזמתו של קובי בן עטר, שמצא קלטת אודיו עם סקיצות מאת רכט, והפציר ברכט להקליטן ולהוציאן באלבום. האלבום עובד והופק על ידי טל שגב ופיטר רוט, לצד רכט עצמו. האלבום הוקלט באולפני "הצוללת", במימונו הפרטי של רכט, והופץ בחברת הד ארצי. הסינגלים שיצאו לרדיו מהאלבום היו "יושב עם הגיטרה", "נגמר לך הכוח" ו"הרגע הנכון", שיר הנושא, שבו השתתף הזמר רמי פורטיס. ל"יושב עם הגיטרה" צולם וידאו קליפ, בבימויו של תום שובל. לאחר צאת האלבום, החל רכט בסיבוב הופעות אקוסטי, שלהקתו כללה את צוף פילוסוף (בס), ערן פורת (תופים) וקובי אייזנמן (גיטרות). הסיבוב לווה בסינגל "אילון צפון סגור". (כל המילים והלחנים - קובי רכט, אלא אם מצוין אחרת) יושב עם הגיטרה הזמן תם (מילים: קובי רכט והילה רז) נגמר לך הכוח שקיעה לצורך זריחה אי בזרם הרגע הנכון סיטואציה של החיים בעידן התמים עומד בשער לא מסתדר קובי רכט - שירה, גיטרות, עיבודים והפקה מוזיקלית פיטר רוט - גיטרות, בס, כלי הקשה, קולות, עיבודים והפקה מוזיקלית טל שגב - קלידים, פסנתר, המונד, פנדר רודס, קולות, עיבודים והפקה מוזיקלית רן שמעוני - תופים רמי פורטיס - שירה ("הרגע הנכון") אלדד ברמן - טכנאי הקלטה ומיקס יזהר אשדות - מאסטרינג תיעוד יוצרים של מפעל הפיס עם יואב קוטנר - קובי רכט, דקה 76 פיטר רוט - הפקות מוזיקליות תיעוד יוצרים של מפעל הפיס עם יואב קוטנר - קובי רכט, דקה 78 יושב עם הגיטרה, בביצוע קובי רכט, וידאו קליפ של השיר באתר יוטיוב גידי אביבי, יותר דיבורים מאלתורים, באתר הארץ, 14 ביולי 2003
אצטדיון יוקוהמה

אצטדיון יוקוהמה (ביפנית: 横浜スタジアム) הוא אצטדיון הממוקם בעיר יוקוהמה שביפן. האצטדיון נפתח בשנת 1978 ויכול להכיל כ-30,000 איש. האצטדיון משמש בעיקר לתחרויות בייסבול והוא משמש כאולם הבית לקבוצת הבייסבול של יוקוהמה בליגת הבייסבול היפנית. האצטדיון אירח את תחרויות הבייסבול והסופטבול באולימפיאדת טוקיו (2020). האצטדיון אירח גם מספר משחקי פוטבול אוסטרלי ומספר מופעי מוזיקה. אצטדיון יוקהמה אירח מספר רב של אמנים בינלאומיים. ב-2 באוגוסט 1981 הופיעו באצטדיון להקת הרוק האמריקאית להקת סנטנה. מייקל ג'קסון הופיע באצטדיון 5 פעמים כחלק מסיבוב ההופעות שלו Bad. כל הכרטיסים לחמשת המופעים נמכרו וסך הכל כ-240,000 איש (כ-48,000 איש בממוצע להופעה) באו לצפות בג'קסון באצטדיון יוקוהמה, המספר הגדול ביותר של צופים שבאו לצפות בזמר יחיד באצטדיון יוקוהמה. ההופעות שלו התקיימו בחודשי ספטמבר ואוקטובר של שנת 1987. אחד מהמופעים שלו באצטדיון הוקלט ושוחרר בקלטת VHS בשם: Michael Jackson Live in Japan. טינה טרנר הופיעה באצטדיון 4 פעמים במהלך חודש מרץ 1988. מדונה הופיעה באצטדיון שלוש פעמים כחלק מסיבוב ההופעות שלה Blond Ambition World Tour בחודש אפריל של שנת 1990, אחד מן המופעים שלה באצטדיון הוסרט ולאחר מכן הופצו בלייזרדיסק ובקלטות VHS בשם: Blond Ambition – Japan Tour 90. האצטדיון אירח את תחרויות הבייסבול והסופטבול באולימפיאדת טוקיו. זאת לאחר שבאולימפיאדת לונדון ואולימפיאדת ריו הענפים הללו לא שוחקו. לאחר שהוכרז שהאצטדיון יארח את האולימפיאדה החלו העבודות לקראת שיפוץ האצטדיון. העבודות, שהחלו בנובמבר 2017 מיד לאחר סיום עונת הבייסבול ביפן הסתיימו בפברואר 2020 עלו ליפן 8.5 מיליארד ין יפני. במהלך השיפוצים הורחבו יציעי האולם בעוד כ-6,000 מקומות כך שהאולם מכיל 35,000 איש. מדיה וקבצים בנושא אצטדיון יוקוהמה בוויקישיתוף אתר האינטרנט הרשמי של אצטדיון יוקוהמה (ביפנית)
להרוג את חולה 0

להרוג את חולה 0 (באנגלית: Killing Patient Zero) הוא סרט תיעודי קנדי משנת 2019 שכתב וביים לורי לינד (אנ'). הסרט מתאר את היסטוריית משבר האיידס בארצות הברית, ובפרט מתמקד בדמותו של גאטאן דוגה, דייל הומוסקסואל קנדי, שהיה מבין הראשונים שחלו ב-HIV/איידס באמריקה הצפונית ואשר התפרסם בצורה שגויה כ-"חולה 0" - מי שהיה "אחראי" להפצת המחלה בארצות הברית - זאת לאחר שסיפור התפרצותה של המחלה פורסם בשנת 1987 בספרו של רנדי שילטס (אנ')‏, "And the Band Played On" (אנ'). הסרט הוקרן לראשונה בפסטיבל הוט דוקס הקנדי ב-26 באפריל 2019. הסרט הופץ באופן מסחרי ב-26 ביולי 2019. "להרוג את חולה 0", במסד הנתונים הקולנועיים IMDb (באנגלית) "להרוג את חולה 0", באתר Rotten Tomatoes (באנגלית) "להרוג את חולה 0", במסד הנתונים הקולנועיים KinoPoisk (ברוסית) רותה קופפר, "להרוג את החולה O": הסרט שמטהר את האיש שהואשם בהפצת האיידס באמריקה, באתר כלכליסט, 1 בדצמבר 2019 גילי איזיקוביץ, "חולה 0": האיש שהואשם שלא בצדק בהפצת האיידס באמריקה, באתר הארץ, 30 בנובמבר 2019 "Documentary Killing Patient Zero seeks to restore reputation of Quebec man unfairly targeted in AIDS epidemic". Toronto Star, April 25, 2019. "Hot Docs 2019: Correcting the record on HIV's so-called patient zero" (אורכב 17.05.2020 בארכיון Wayback Machine). Now, April 25, 2019. "Review: ‘Killing Patient Zero’". POV Magazine, April 26, 2019. Peter Knegt, "Killing Patient Zero: How a Quebec flight attendant was falsely accused of bringing AIDS to America" (אורכב 05.12.2019 בארכיון Wayback Machine). CBC Arts, July 25, 2019. ערך זה הוא קצרמר בנושא להט"ב ובנושא קולנוע. אתם מוזמנים לתרום לוויקיפדיה ולהרחיב אותו.
דודי מליץ

דוד (דודי) מליץ (נולד ב-5 באוגוסט 1981) הוא איש יחסי ציבור ושיווק ישראלי. גדל והתחנך בקריית טבעון, ובבית הספר "כרמל זבולון" השייך למועצה האזורית זבולון. עם סיום שירותו הצבאי עבר להתגורר בתל אביב, השתלב בחיי הלילה של העיר ובתעשיית הדוגמנות והבידור. בין השנים 2001-2009 עבד כדוגמן והשתתף בפרסומות לבירה מכבי, תחתוני הגברים של דלתא, קליק ועוד. בנוסף לקח חלק בקמפיינים ותצוגות אופנה עבור מותג הג'ינסים רנגלר, ספידו, ורסצ'ה וכיוצא בזה. כן השתתף בווידאו קליפים מוזיקליים וביניהם הקליפ "סתם עוד יום" של אוהד חיטמן, "רק אותך רוצה" של מאיה בוסקילה, עבד ככתב השטח בתוכנית Y ב-10 ועוד. בשנות העשרים המוקדמות לחייו ניהל קשר מתוקשר עם הזמרת מאיה בוסקילה. בשנת 2009 השתתף בעונה הראשונה של התכנית "האח הגדול VIP" וסיים כמנצח העונה. בשנת 2011 החל לעבוד במשרד יחסי ציבור וזמן קצר לאחר מכן הקים משרד עצמאי, "DM Communications" (בעשור השלישי של המאה ה-21 "The Spark Club"). משרד שמתמקד ביחסי ציבור, ייעוץ אסטרטגי, ניהול משברים, ניהול מוניטין אינטרנטי ושיווק באינטרנט עבור חברות בתחום הפיננסים והטכנולוגיה בשווקים המקומיים והגלובאליים. מליץ נשוי ללנה כץ ולהם שני ילדים. דודי מליץ, ברשת החברתית אקס (טוויטר) משה בנימין, Moneynetint הבריטית תחל לעבוד עם משרד היח"צ של דודי מליץ, באתר אייס, 26 בפברואר 2018 היחצ"ן דודי מליץ: משרדי הפסיק לייצג את ענבל אור, באתר גלובס, 2 בינואר 2017
דב קוטלר

דב קוטלר (נולד ב-2 באוגוסט 1956) הוא לשעבר מנכ"ל בנק הפועלים. לשעבר מנכ"ל בנק איגוד, מנכ"ל בית ההשקעות "פריזמה" ומנכ"ל ישראכרט. קוטלר למד בתיכון "אורט טכניקום גבעתיים". הוא בעל תואר ראשון בכלכלה (וחטיבה ביחסים בינלאומיים) ותואר שני במנהל עסקים (בהתמחות במימון, סיים ב-1991) מאוניברסיטת תל אביב, והוא בוגר תוכנית המנהלים של אוניברסיטת הרווארד במסצ'וסטס, שבארצות הברית (1998). עבד בבנק לאומי במשך 18 שנה, וביצע תפקידי ניהול בדרג ביניים. בשנים 2000–2003 כיהן כמנכ"ל ויזה כאל, בשנים 2004–2006 שימש מנכ"ל בנק אגוד, בשנים 2006–2007 היה מנכ"ל בית ההשקעות "פריזמה", ובין השנים 2009–2015 כיהן כמנכ"ל ישראכרט. ב-2015 היה מייסד משותף של "אינטו", קרן השקעות בנדל"ן הפועלת כרשת חברתית בישראל ובארצות הברית, ושימש כיושב ראש שלה. שימש כיועץ לקרן ורבורג פינקוס, שרכשה את מקס איט פיננסים (לשעבר לאומי קארד) ולקבוצות שונות שהתעניינו ברכישת ישראכרט. באוקטובר 2019 מונה למנכ"ל בנק הפועלים במקומו של אריק פינטו. עם כניסתו לתפקיד בסוף 2019, עמדו בפניו ובפני הבנק מספר אתגרים חשובים ובהם השלמת הטיפול בפרשת העלמת המס בארצות הברית, גיבוש הסכם שכר עם ארגון העובדים והשלמת ההיפרדות מחברת כרטיסי האשראי ישראכרט. מספר חודשים לאחר כניסתו לתפקיד פרצה מגפת הקורונה אשר טמנה בחובה אתגרים רבים, חוסר ודאות כלכלית עולמית והביאה להאטת הפעילות הכלכלית במשק. בנוסף להתמודדות המוצלחת עם אתגרים אלה, במהלך כהונתו הוביל את הבנק להישגים רבים ובהם צמיחה משמעותית והשבחת תיק האשראי, עלייה בשווי השוק של הבנק וחזרה לחלוקת דיבידנד שוטפת, לאחר היציאה מהקורונה. בשנה האחרונה לכהונתו פרצה מלחמת חרבות ברזל שהביאה להאטת הפעילות ואי ודאות כלכלית אשר באה לידי ביטוי בהורדות דירוג האשראי של מדינת ישראל על ידי סוכנויות הדירוג הבינ"ל כדוגמת פיץ' ומודי'ס. במאי 2024, הודיע על כוונתו לפרוש מהבנק לאחר כחמש שנות כהונה. קוטלר מכהן או כיהן כדירקטור, בין היתר, בבזק, בזק בינלאומי, Yes הטלוויזיה בלוויין ופלאפון. כמו כן, כיהן כיושב ראש עמותת תפוח. ב-2 באפריל 2023 פורסם כי בדיון בקבוצת ווטסאפ של בכירי המשק על הרפורמה המשפטית שמקודמת על ידי ממשלת ישראל השלושים ושבע, כתב קוטלר כי ייגבה את השבתת המשק על ידי ההסתדרות במטרה לעצור את העברת הרפורמה, הוא אמר "הבטחתי גיבוי לארנון בר-דוד. יחריב (יריב) לוין - עד כאן". לדב קוטלר אח תאום, עופר, לשעבר מנכ"ל שיכון ובינוי. קוטלר נשוי ואב לשלושה, מתגורר בתל אביב. מדיה וקבצים בנושא דב קוטלר בוויקישיתוף דב קוטלר, ברשת החברתית פייסבוק הפרופיל של דב קוטלר ברשת החברתית LinkedIn (באנגלית) שוקי שדה, "זה מינוי שהוא לגמרי התרסה כלפי מורשת דנקנר־קינן־פינטו. קוטלר הוא סדין אדום עבורם", באתר TheMarker‏, 19 ביולי 2019 דרור מרמור, ‏המודל פשוט. מספיק שנהיה טובים כמו האחרים", באתר גלובס, 11 באוקטובר 2015 רחלי בינדמן, בנק הפועלים סגר את פרשת העלמות המס בארה"ב: ישלם קנס של 875 מיליון דולר, באתר כלכליסט - www.calcalist.co.il, ‏2020-04-30 גלובס, שירות (2024-05-07). "אחרי חמש שנים: מנכ"ל בנק הפועלים דב קוטלר פורש". Globes. נבדק ב-2024-08-20. ויינברגר, רועי (2024-05-07). "דב קוטלר נפרד מהפועלים: התחרות עם לאומי והיורשים האפשריים". Globes. נבדק ב-2024-08-20. הודעה של בנק הפועלים באתר מאיה (הודעות לבורסה), הודעת המנכ"ל על כוונתו לסיים כהונתו, באתר מאיה, ‏7 במאי 2024 "טיפש, דרעק": ההתכתבויות של בכירי המשק נחשפות, באתר גלובס, 2 באפריל 2023
הר מקלנן (ארץ ויקטוריה)

הר מקלנן (באנגלית: Mount McLennan) הוא הר נישא בצידו הצפוני של עמק טיילור, בארץ ויקטוריה שבאנטארקטיקה. גובהו של ההר 1,600 מטרים מעל פני הים. ההר מתנשא מעל קרחון קנדה, קרחון חבר העמים, וקרחון לופטוס. שמו של הקרחון ניתן לו על ידי חוקר הארצות הקנדי צ'ארלס רייט, ממשלחת טרה נובה אשר חקרה את אנטארקטיקה בין השנים 1913–1910. ההר נקרא על שמו של פרופסור מקלנן (McLennan), פיזיקאי מאוניברסיטת טורונטו, מטורונטו שבקנדה. ב-19 בנובמבר 1969 התרסק על צלע ההר מסוק. בהתרסקות נהרגו הגאולוג תומאס אי. ברג (Thomas E. Berg), והצלם הניו זילנדי ג'רמי סייקס (Jeremy Sykes); סייקס היה הניו זילנדי הראשון שנהרג על אדמת אנטארקטיקה. הר מקלנן באתר הסקר הגאולוגי של ארצות הברית הר מקלנן באתר הגאזט האנטארקטי של ממשלת ניו זילנד הר מקלנן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי לפי מקור אחר גובהו של ההר 1,770 מטרים מעל פני הים אירועים בהיסטוריה של אנטארקטיקה
הר מקלנן (ארץ אנדרבי)

הר מקלנן (באנגלית: Mount McLennan) הוא הר בחלק הצפוני של הרי סקוט, בארץ אנדרבי שבאנטארקטיקה. ההר נמצא 7 קילומטרים דרומית לגבעות האוורד. ההר מופה על בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956. שמו של ההר ניתן לו על ידי ועדת השמות האנטארקטית של אוסטרליה. ההר נקרא על שמו של ק. מקלנן (K. McLennan), חבר צוות אוניית המחקר "דיסקברי" ששימשה את משלחת החקר הבריטית, אוסטרלית וניו זילנדית לאנטארקטיקה שחקרה את אנטארקטיקה בין השנים 1931–1929. הר מקלנן באתר הסקר הגאולוגי של ארצות הברית הר מקלנן באתר הגאזט האנטארקטי של ממשלת אוסטרליה הר מקלנן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
הר מקלנן

האם התכוונתם ל... הר מקלנן (ארץ אנדרבי) – הר בארץ אנדרבי שבאנטארקטיקה הר מקלנן (ארץ ויקטוריה) – הר בארץ ויקטוריה שבאנטארקטיקה
אוניברסיטה משודרת

אוניברסיטה משודרת היא סדרת הרצאות בנושאים אקדמיים מגוונים, בשיתוף אוניברסיטת תל אביב המשודרת בגלי צה"ל משנת 1977. רוב הקורסים המשודרים יוצאים לאור גם כספר בהוצאת משרד הביטחון – ההוצאה לאור. נכון לשנת 2013 פורסמו בסדרה 400 כותרים שנמכרו ב-750 אלף עותקים. את הסדרה יזם בשנת 1977 מרדכי נאור. קדמה לה סדרת תוכניות של אוניברסיטה משודרת לעם בקול ישראל, בראשית שנות ה-60. ערכה והפיקה את התוכנית מראשיתה תרצה יובל (לימים תרצה יובל־אלחנתי) ועמדה בראש הפרויקט, שהפך למפעל חייה, עד לפטירתה ב-27 בדצמבר 2000. לאחר פטירתה נקראה הסדרה על שמה. על מפעל זה הייתה מועמדת לקבלת פרס ישראל. בשנים 2001–2013 עמד בראש הפרויקט ד"ר חגי בועז. עם המרצים הבולטים שהשתתפו בסדרה נמנים הפרופסורים ישעיהו ליבוביץ, מיכאל הרסגור, ירמיהו יובל, אסא כשר ורבים אחרים, כמעט כולם חברי הסגל האקדמי באוניברסיטאות בישראל. ההרצאות ניתנות במסגרת סמסטריאלית, בכל סמסטר מוצגים ארבעה או חמישה נושאים (בימים ראשון עד חמישי), שבכל אחד מהן כ-13 משדרים בני חצי שעה, המשודרים, נכון ל-2016, בשעות הערב (20:30); בעבר שודרה כל הרצאה פעמיים, הפעם הנוספת בשעות הבוקר (06:30). נושאי האוניברסיטה המשודרת נלקחים מכל תחומי הדעת, אך ניכרת בהם העדפה לנושאים בתחום מדעי החברה ומדעי הרוח. גם מדעי החיים זוכים לכיסוי סביר, אך בתחומי ההנדסה, המתמטיקה ומדעי המחשב ניכר מיעוט הנושאים, קרוב לוודאי כיוון שתחומים אלה קשים יותר להעברה בצורה מילולית בלבד. במרץ 2015 שינתה הסדרה את אופייה, ובמקום הרצאות מתקיימת בה שיחה בין מגיש לאיש אקדמיה. מגישי הסדרה הם ליעד מודריק, בן שני וקובי מידן. רשימת הפרסומים של אוניברסיטה משודרת, בקטלוג הספרייה הלאומית אוניברסיטה משודרת, באתר גלי צה"ל גילי איזיקוביץ, "האוניברסיטה המשודרת" יוצאת לקרב על המאזינים, באתר הארץ, 21 במרץ 2015 אבנר שפירא, למה משקיע הצבא בהוראת פילוסופיה יוונית, באתר הארץ, 23 במרץ 2008 קול להשכלה, דבר, 3 בנובמבר 1978 המרכז לתרבות מנהל מו"מ על הנהגת "אוניברסיטה משודרת", דבר, 10 בספטמבר 1961 שלמה בן נון, אוניברסיטה משודרת לעם ותכנון הקיץ, דבר, 23 במרץ 1962 יובל, תרצה, באתר העין השביעית, 10 בנובמבר 2010 לקום בשש בבוקר, דבר, 13 בינואר 1978 גילי איזיקוביץ, ליעד מודריק, בן שני וקובי מידן יגישו גרסה חדשה של "האוניברסיטה המשודרת" בגל"צ, באתר הארץ, 16 בפברואר 2015
No Guidance

No Guidance הוא שיר שהוקלט על ידי הזמר האמריקאי כריס בראון בהשתתפות הראפר הקנדי דרייק. השיר יצא לאור ב-8 ביוני 2019 כסינגל הרביעי מתוך האלבום התשיעי של בראון, Indigo, דרך RCA Records. השיר הופק על ידי המפיקים האמריקאים וינילז, ג'יי לואיס וטדי וולטון והמפיק הקנדי "40". השיר מכיל דגימה מתוך "Before I Die" שנכתב ובוצע על ידי צ'ה אקרו. ב-5 במאי קטע מהשיר הודלף ממסיבת יום ההולדת ה-30 של בראון. ב-5 ביוני בראון הודיע שהוא הולך להוציא את השיר ו-2 ימים לאחר מכן הודיע שהשיר הולך לצאת בלילה של אותו יום. הוידאו קליפ הנלווה לשיר הועלה לערוץ היוטיוב הרשמי של כריס בראון ב-26 ביולי 2019. מידע על הסינגל "No Guidance" באתר מיוזיק בריינז סרטון השיר "No Guidance" באתר יוטיוב כריסטופר בראון, אוברי גרהם, אנדרסון ,הרמנדז, טדי וולטון, בן מג'יקז, נואה שביב, יהושוע לויס, ניג'ה צ'ארלס, טיילר בריינט, מיצ'ה לברון וינילז, ג'יי-לואיס, 40, טדי וולטון Chris Brown & Drake to Collab on New Song 'No Guidance', Billboard New Music: Chris Brown feat. Drake – 'No Guidance', Rap-Up (באנגלית) Chris Brown & Drake Collaborate For The First Time Since 2014 On “No Guidance”, Genius (באנגלית) Marisa Mendez, Chris Brown and Drake Song Snippet Surfaces: Listen, XXL Mag (באנגלית) Drake & Chris Brown Tease Impending Summer Smash, HotNewHipHop Chris Brown & Drake Reveal Cover Art For Collaboration "No Guidance", HotNewHipHop ChrisBrownVEVO (2019-07-26), Chris Brown - No Guidance (Official Video) ft. Drake, נבדק ב-2019-07-26
טקס פרסי אופיר לשנת 2019

טקס פרסי האקדמיה לקולנוע ה-30 להענקת פרסי אופיר מטעם האקדמיה הישראלית לקולנוע וטלוויזיה התקיים ב-22 בספטמבר 2019 ושודר בערוץ כאן 11 בשידור חי. לראשונה הטקס נערך בהיכל התרבות בכפר סבא, זאת לאחר מספר שנים שנערך באשדוד. ב-22 ביולי 2019 פורסמה רשימת המועמדים בתחרות. ההכרזה על המועמדים בוצעה בשידור חי בעמוד הפייסבוק של האקדמיה הישראלית לקולנוע וטלוויזיה ובערוץ כאן 11 בהגשת יובל שרף, שגם הנחתה את הטקס לצד צחי הלוי. הסרט "הבלתי רשמיים" זכה למספר הרב של מועמדויות. בשנה זו הוענקו שני פרסים מיוחדים: פרס על מפעל חיים הוענק לבמאית והתסריטאית מיכל בת-אדם ופרס על הישגים מקצועיים הוענק למבקר הקולנוע והמרצה נחמן אינגבר. בדומה לשנתיים הקודמות, גם בשנה זו לא הוזמנה לטקס שרת התרבות מירי רגב. לאחר זכיית הסרט "ימים נוראים" בפרס הסרט העלילתי הטוב ביותר הוציאה רגב הודעה וביקרה את זכיית הסרט. בהודעה ציינה שלא צפתה בו. הזוכים רשומים ראשונים ומודגשים בכתב מודגש: להלן הסרטים אשר מועמדים לשני פרסים או יותר: להלן הסרטים אשר זכו בשני פרסים או יותר: במהלך הטקס, ביצע שולי רנד את השיר "אייכה" לזכרם של אישים בולטים בתעשיית הקולנוע שהלכו לעולמם בשנה החולפת: אלכס קלוד – עורך פסקול אלכסנדר גנטלב – במאי אפרים גלעד – מפיץ סרטים אריק רודיך – מלחין בני נגרי – מוזיקאי ישראל רינגלר – מפיק, יו"ר האקדמיה לשעבר מארי הלן – מאפרת מיכל אנגל – עוזרת במאי ראשונה נחמה ריבלין עודד תאומי – שחקן ערן ויזר – תאורן ומפיק פרי כפרי – סוכנת שחקנים צביקה חן – ניהול הפקה צפי אריאלי – ניהול הפקה שלמה בר-שביט – שחקן תכניית גמר ולוח הקרנות רז שכניק, ציוץ בטוויטר, 23 בספטמבר 2019 אור סיגולי, ‏פרסי אופיר 2019: רשימת המועמדים המלאה, באתר "סריטה", 22 ביולי 2019 העולות והעולים לגמר - תחרות פרסי אופיר 2019, באתר האקדמיה הישראלית לקולנוע וטלוויזיה, ‏22 ביולי 2019 ההכרזה החגיגית על המועמדים לפרס אופיר, סרטון באתר יוטיוב (אורך: 7:49) אבנר שביט‏, פרסי אופיר 2019: "הבלתי רשמיים" מוביל במספר המועמדויות, באתר וואלה, 22 ביולי 2019 רז שכניק, ביום ראשון ישדר תאגיד כאן את טקס פרסי אופיר, באתר טוויטר, ‏20 בספטמבר 2019 איתי שטרן, בפעם השלישית ברציפות, מירי רגב לא תוזמן לטקס פרסי אופיר, באתר הארץ, 9 בספטמבר 2019 אינה טוקר, מירי רגב נגד זוכה אופיר: "אין מקום לסרט שמנסה להבין את יגאל עמיר", באתר ynet, 23 בספטמבר 2019 הזוכים - תחרות פרסי אופיר 2019, באתר האקדמיה הישראלית לקולנוע לזכרם // שולי רנד, אייכה, באתר יוטיוב
ציון לשבח (בריטניה)

ציון לשבח (בריטניה) (באנגלית: Mentioned in Dispatches, נכתב גם Despatches, בראשי תיבות MiD, מילולית: "הוזכר בשֶׁדֶר") הוא עיטור לאיש כוחות הביטחון מהממלכה המאוחדת, מהאימפריה הבריטית או ממדינות חבר העמים, ששמו אוזכר בשדר או בדוח רשמי שנכתב על ידי קצין בכיר ונשלח לפיקוד העליון, ותיאר התנהגות מצוינת לשבח, אומץ, או מעשה גבורה נוכח פני האויב. העיטור מקביל לצל"ש בצה"ל. משרתי כוחות הביטחון אשר לא עוטרו במדליה עבור פעולתם, אך אוזכרו בשדרים, מקבלים אישור לענוד ענף עץ אלון על עיטור המערכה. אזכור לאיש בכוחות המזוינים של בריטניה מתפרסם ב"לונדון גאזט". ציון לשבח בצה"ל מדיה וקבצים בנושא ציון לשבח בוויקישיתוף ערך זה הוא קצרמר בנושא הממלכה המאוחדת ובנושא צבא. אתם מוזמנים לתרום לוויקיפדיה ולהרחיב אותו.
נתראה בגלגול הבא

"נתראה בגלגול הבא" הוא שיר עברי שבוצע על ידי הראפר הישראלי רביד פלוטניק, הידוע בכינויו "נצ'י נצ'". השיר נכתב על ידי פלוטניק, הולחן על ידי פלוטניק ויאיא כהן אהרונוב והופק על ידי כהן אהרונוב וישי סוויסה. השיר יצא כסינגל מאלבומו של רביד פלוטניק "ועכשיו לחלק האומנותי", שיצא ביוני 2019. השיר נכתב לזכרה של גלי בללי, אשר נספתה באסון השיטפון בנחל צפית ב-26 באפריל 2018 יחד עם תשעה נערים נוספים, בעת טיול גיבוש מטעם מכינת "בני ציון" למקום. בללי העריצה את פלוטניק, ולאחר מותה הוריה נתנו לו לקרוא כמה מהשירים אותם היא כתבה. Boom Shaka Laka (2019-06-29), רביד פלוטניק - נתראה בגלגול הבא / Ravid Plotnik - In The Next Lifetime, נבדק ב-2019-07-15 ועכשיו לחלק האומנותי, נבדק ב-2019-07-15 דודי פטימר, ‏ישראלי, אקטואלי ורלוונטי: נצ'י נצ' נכנס למיינסטרים באלבום חדש ומעולה, באתר מעריב אונליין, 1 ביולי 2019 היטליסט – מצעד המוזיקה הרשמי של ישראל, באתר מאקו, ‏26 בדצמבר 2023 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ויליאם קוקריין

ויליאם גמל קוקריין (באנגלית: William Gemmell Cochran; ‏15 ביולי 1909 – 29 במרץ 1980) היה סטטיסטיקאי סקוטי-אמריקאי, הידוע בזכות מחקריו בתכנון ניסויים, שיטות דגימה, ומחקרים יישומיים רבים. קוקריין נולד למשפחה מהמעמד הבינוני הנמוך בעיירה ראתרגלן (אנ') בסקוטלנד. בבית הספר הצטיין בלימודים, וכך זכה במלגות ללימודים באוניברסיטת גלאזגו, תחילה ללימודי תואר ראשון, ולאחר מכן למד לתואר שני במתמטיקה בהדרכת ג'ון וישארט (אנ'). אף על פי שלא השיג תואר דוקטור, התקבל לעבודה בתחנת המחקר החקלאי ברותהאמסטד, בהמלצתו של פרנק ייטס. במהלך שהותו בתחנת המחקר בין השנים 1934 ל-1939 למד אצל רונלד פישר שנתן הרצאות בסטטיסטיקה לחוקרים, ועסק במחקר יישומי, עם דגש על תכנון ניסויים. ב-1939 עבר לארצות הברית, שם עסק בהוראה ומחקר במספר אוניברסיטאות: איובה סטייט, פרינסטון, המכון לסטטיסטיקה של צפון קרוליינה ואוניברסיטת ג'ונס הופקינס. ב-1957 עבר לאוניברסיטת הרווארד, שם התבקש להקים מחלקה חדשה לסטטיסטיקה. הוא נשאר שם עד פרישתו לגמלאות בשנת 1976. קוקריין נפטר ב-1980, מספר חודשים לפני יום הולדתו ה-70. במהלך הקריירה שלו שיתף פעולה עם סטטיסטיקאים רבים, וביניהם פרנק ייטס, פרדריק מוסטלר, סם וילקס, וגרטרוד מרי קוקס. קוקריין וקוקס כתבו יחד ספר רב השפעה על תכנון ניסויים. ספר רב השפעה נוסף שכתב קוקריין עוסק בשיטות דגימה. בין היתר, הוא היה מעורב במחקרים אודות ההתנהגות המינית האנושית בצוותא עם אלפרד קינסי, השפעת הקרינה על ניצולי הירושימה, חיפוש החיסון למחלת הפוליו, ניתוחים לטיפול באולקוס. ביחד עם חוקרים נוספים עסק בהשפעת העישון על בריאות הציבור. מחקרים אלה הובילו להכרה כי עישון הוא גורם סיכון משמעותי למחלת סרטן הריאות. אף על פי שלא היה דוקטור, הוא היה מדריך הדוקטורט של יותר מ-40 סטטיסטיקאים, הידוע שבהם הוא דונלד רובין. קוקריין פיתח מספר שיטות סטטיסטיות הנקראות על שמו. הידועה שבהן היא מבחן קוקראן-מנטל-הנזל. קוקריין נבחר לעמית האיגוד האמריקני לסטטיסטיקה והחברה המלכותית לסטטיסטיקה. ב-1936 זכה במדליית הארד על שם גאי, וב-1967 זכה במדליה על שם וילקס. הוא היה נשיא המכון לסטטיסטיקה מתמטית, נשיא האיגוד האמריקני לסטטיסטיקה ונשיא האגודה הבינלאומית לביומטריקה. הוא קיבל תוארי דוקטור כבוד מאוניברסיטת גלאזגו ואוניברסיטת ג'ונס הופקינס. ויליאם קוקריין, באתר פרויקט הגנאלוגיה במתמטיקה ויליאם קוקריין, באתר MacTutor (באנגלית) William G. Cochran (1909–1980), AMSTAT News, September 22, 2016 William Gemmell Cochran, J J O'Connor and E F Robertson, MacTutor History of Mathematics archive William Gemmell Cochran, The Mathematics Genealogy Project ויליאם קוקריין, באתר "Find a Grave" (באנגלית)
קובי רכט (אלבום)

קובי רכט הוא אלבום של הזמר קובי רכט משנת 1995. האלבום יצא שנתיים אחרי אלבומו הקודם, במסגרת צמד "ההוא" עם יושי שדה, "נגד הלב". חלק הארי של האלבום הוקלט באולפנו הביתי של רכט בצהלה, כשאת רכט מלווה המעבד והמפיק המוזיקלי משה לוי. לאחר מכן הוקלטו משתתפי האלבום האחרים - ז'אן פול זימבריס (תופים) ואריאל אביזוב (גיטרות), באולפני "סיגמא". האלבום הופץ על ידי חברת הד ארצי. מתוך האלבום יצאו הסינגלים "שנה ושבוע", "דברים שלא רוצים לזכור", "לך איתה" (גרסת כיסוי לשיר שכתב רכט בשנת 1971, ושהתפרסם בביצועה של אילנה רובינא), "קרוב לאהבתך", "הכי חופשי" ו"ואחרי הכל". ייחודו של אלבום זה היה שהוא יצא במקור בפורמט CD-ROM: כלומר, הדיסק יועד להתנגן במחשב, וכלל וידאו קליפים, תפריטים ושאר תוספות, שאינן נהוגות באלבומי מוזיקה בפורמט מסורתי. כך למשל צולמו קליפים לשירים "לך איתה" (בימוי: רמי סיגאווי ואהרון כהן; בהשתתפות טל מן) ו"ובינתיים" (בימוי: אלון ויינשטיין; בהשתתפות הילה רז). (כל המילים והלחנים - קובי רכט, אלא אם מצוין אחרת) שנה ושבוע דברים שלא רוצים לזכור לך איתה (לחן: קובי רכט וקובי אשרת) קרוב לאהבתך בתמונה הגדולה זר מאוהב בגללך (מילים: הילה רז) הכי חופשי ואחרי הכל (מילים: קובי רכט והילה רז) ובינתיים (מילים: הילה רז) קובי רכט - שירה, גיטרות, פסנתר, עיבודים והפקה מוזיקלית משה לוי - גיטרות, בס, קלידים, כלי הקשה, קולות, עיבודים והפקה מוזיקלית אריאל אביזוב - גיטרות ז'אן פול זימבריס - תופים תיעוד יוצרים של מפעל הפיס עם יואב קוטנר - קובי רכט, דקה 72 הפרלמנט של זומביט - פרק 279, סרטון בערוץ "כאן חינוכית", באתר יוטיוב, דקה 21:13 לך איתה, בביצוע קובי רכט, וידאו קליפ של השיר באתר יוטיוב ובינתיים, בביצוע קובי רכט, וידאו קליפ של השיר באתר יוטיוב